Eesti üks uuemaid lüpsifarme 500pealisele karjale kerkis OÜ Surju PM juhataja Hannes Isanda eestvõttel keset masuaega Pärnumaale. Kui Maaleht Pärnumaa metsade vahele Surju külla jõuab, on tunne, et oleme koju jõudnud. Sest nii mõnusalt korda tehtud väikest külakeskust soojades rohelistes-kollastes toonides ei näe just iga päev. Vallahoone on värskelt  renoveeritud, muru pügatud - kõik annab aimu, et siinmail on hoolas peremees.